Apstiprināti

ar Cēsu novada domes

12.10.2023. lēmumu Nr.571

**Cēsu novada pašvaldībai piederošā nekustamā īpašuma- Ainavu iela 2****, Līgatne, Cēsu novads (kadastra apzīmējums 4211 005 0001)**

**ELEKTRONISKĀS IZSOLES NOTEIKUMI**

1. **Vispārīgie noteikumi**
	1. Šie noteikumi paredz kārtību, kādā rīkojama pašvaldības nekustamā īpašuma – Ainavu iela 2, Līgatne, Cēsu novads, kadastra Nr. 4211 005 0001, zemes vienības kadastra apzīmējums 4211 005 0026 uz kuras atrodas būves ar kadastra apzīmējumu 4211 005 030 0001 un 4211 005 030 0002 atsavināšanas procedūra, pārdodot elektroniskā izsolē ar augšupejošu soli.
	2. Izsoli atbilstoši šiem noteikumiem, pamatojoties uz Publiskās personas mantas atsavināšanas likumu, rīko Cēsu novada Līgatnes apvienības pārvaldes kustamās un nekustamās mantas izsoļu un atsavināšanas komisija (turpmāk tekstā – Komisija). Komisijas priekšsēdētāja Laila Špūle, tālr.: 25614636.
	3. Nekustamā īpašuma nosacītā cena (izsoles sākumcena) –32 100,00 EUR (trīsdesmit divi tūkstoši viens simts *euro* 00 centi).
	4. Izsoles solis –100,00 EUR (viens simts *euro*, 00 centi).
	5. Nodrošinājuma nauda – 10 % no nekustamā īpašuma nosacītās cenas, t.i. 3210,00 EUR (trīs tūkstoši divi simti desmit *euro*, 00 centi) iemaksājama Cēsu novada pašvaldības, reģistrācijas Nr. 90000031048, bankas kontā Nr.LV51UNLA0004013130835, AS „SEB banka”, kods UNLALV2X; AS Swedbank, konta Nr. LV36 HABA 0001 4020 3883 7; AS Citadele banka, konta Nr. LV60 PARX 0002 6785 6001 7; AS Luminor Bank, konta Nr. LV73 RIKO 0002 0131 0575 1.
	6. Nodrošinājums uzskatāms par iesniegtu, ja attiecīgā naudas summa ir reģistrēta norādītajā bankas kontā.
	7. Maksa par dalību e-izsolē – 20,00 EUR (divdesmit *euro*, 00 centi), kas jāiemaksā Tiesu administrācijas norēķinu kontā.
	8. Informācija (sludinājums) par izsoli tiek publicēta Latvijas Republikas oficiālajā izdevumā „Latvijas Vēstnesis”, laikrakstā „Druva”, pašvaldības tīmekļvietnē www.cesunovads.lv un elektronisko izsoļu vietnē [www.izsoles.ta.gov.lv](http://www.izsoles.ta.gov.lv)
	9. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.
2. **Nekustamā īpašuma raksturojums**
	1. Nekustamais īpašums – **Ainavu iela 2, Līgatne, Cēsu novads, kadastra Nr. 42110050001,** kadastra apzīmējums 42110050026.

|  |  |  |
| --- | --- | --- |
| Kopējā platība  | m2 | 31 171,00 |
| t.sk. lauksaimniecībā izmantojamā zeme  | m2 | 20 757,00 |
| t.sk. meži | m2 | 2366,00 |
| būve ar kadastra apzīmējumu 4211 005 030 0001 | **m2** | 1568,40 |
| Būve ar kadastra apzīmējumu 4211 005 030 0002 | **m2** | - |
| Zeme zem ēkām | m2 | 5711,00 |
| Citas zemes | m2 | 2337,00 |
|  Zemesgrāmata | Nodalījuma Nr. | 100000565175 |
| Žurnāla Nr. | 300004298881300005999960 |
| Lēmuma datums | 07.03.2017.17.08.2023. |
|  Atļautā izmantošana | Funkcionālā zona teritorijas plānojumā  | Savrupmāju apbūves teritorija |
| Lietošanas mērķis | Rūpnieciskās ražošanas uzņēmumu apbūve (1001)  |
| Apgrūtinājumi | Aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0345 ha |
| Gaujas nacionālā parka kultūrvēsturiskās zonas teritorija -0,0503 ha |
|  |

1. **Nosacījumi**
	1. Viena mēneša laikā no Nekustamā īpašuma pirkuma līguma noslēgšanas uzstādīt žogu ap degradēto teritoriju, izvietot brīdinājuma zīmes.
	2. Veikt tehnisko apsekošanu un  atzinumu, un iesniegt Cēsu novada pašvaldības būvvaldē divu mēneša laikā no Nekustamā īpašuma pirkuma līguma noslēgšanas.
	3. Četru mēnešu laikā no Cēsu novada pašvaldības būvvaldes atzinuma izstrādāt un iesniegt būvvaldē būves nojaukšanas,  demontāžas vai būves konservācijas projektu un darba organizācijas projektu, atkarībā no tehniskās apsekošanas secinājumiem.
	4. Trīs mēnešu laikā no Nekustamā īpašuma pirkuma līguma noslēgšanas nodrošināt būvatkritumu, sadzīves atkritumu, bīstamo atkritumu izvešanu un zemes gabala sakārtošanu.

3.5. Divu gadu laikā no Nekustamā īpašuma pirkuma līguma noslēgšanas veikt finanšu līdzekļu ieguldījumus 200 000,00 EUR apmērā saskaņā ar investīciju plānu zemesgabalam ar kadastra Nr.4211 005 0001, paredzot tajā attīstīt dzīvojamo fondu.

3.6. Aizliegt dalīt zemes gabalu, pirms nav izpildīti 3. punktā uzskaitītie nosacījumi.

1. **Izsoles dalībnieki**
	1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.5. punktā minēto nodrošinājumu un autorizēta dalībai izsolē.
	2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
2. **Izsoles pretendentu reģistrācija Izsoļu dalībnieku reģistrā**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv> Pieteikumam pievieno informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu. Ar pieteikuma iesniegšanu pretendents ir apliecinājis, ka ir iepazinies ar izsoles noteikumiem un vēlas iegādāties Nekustamo īpašumu.
	2. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	3. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	4. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsole nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. Ar dalības maksas samaksas brīdi dalībnieks ir apliecinājis, ka ir iepazinies un piekrīt izsoles noteikumiem.
	5. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	6. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	8. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 4.1. punktā minētie norādījumi;
		3. konstatēts, ka uz pretendentu attiecas izsoles noteikumu 4.2. un/vai 4.3 punktā minētie apstākļi;
		4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
	9. Izsoles rīkotāji nav tiesīgi līdz izsoles beigām sniegt informāciju par izsoles pretendentiem.
	10. Izsoles pretendentam pirms reģistrācijas izsolei ir tiesības apskatīt izsolāmo nekustamo īpašumu iepriekš sazinoties pa tālruni: + 371 25614636, +371 22005965.
3. **Izsoles norise**
	1. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
	2. Izsolei autorizētie dalībnieki var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	8. Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu darba dienu laikā tiek atmaksāts izsoles nodrošinājums.
	9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
4. **Izsoles rezultātu apstiprināšana un līguma noslēgšana**
	1. Cēsu novada pašvaldības izpilddirektors piecu darba dienu laikā pēc elektroniski sagatavotā akta sastādīšanas dienas apstiprina izsoles rezultātus.
	2. Izsoles rīkotājs piecu darba dienu laikā pēc izsoles rezultātu apstiprināšanas izsniedz paziņojumu par pirkuma summu, nosūtot to uz izsoles uzvarētāja norādīto elektroniskā pasta adresi.
	3. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā tajā norādītajā termiņā. Ja īpašumu nosolījušais izsoles dalībnieks šo noteikumu 6.3.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	4. Ja īpašumu nosolījušais izsoles dalībnieks šo noteikumu 6.3. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājuma nauda attiecīgajam dalībniekam netiek atmaksāta.
	5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	6. Ja 6.5. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	7. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.
	8. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas.
5. **Nenotikusi izsole**
	1. Izsole atzīstama par nenotikušu, ja:
		1. izsolei nav pieteicies neviens izsoles dalībnieks;
		2. neviens no izsoles dalībniekiem, kas pieteicies izsolei, nepārsola sākumcenu;
		3. nosolītājs nav samaksājis nosolīto cenu;
		4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
	2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.
6. **Izsoles rezultātu apstrīdēšana**

Izsoles rezultātus var apstrīdēt Cēsu novada domē 10 (desmit) darba dienu laikā pēc tam, kad izpilddirektors ir apstiprinājis izsoles rezultātus.